Ներկաներին նախ ներկայացվել է Trimble UX5 անօդաչու սարքը, որը համալսարանը վերջերս է ձեռք բերել: Նշվել է, որ սարքը նախատեսված է օդային տվյալների և նկարների արագ ու անվտանգ հավաքագրման համար: Այն հնարավորություն է ընձեռում բարձր մակարդակով կազմակերպել ուսումնադասախոսական պրոցեսները, որի ընթացքում ուսանողը հնարավորություն է ունենում կրթություն ստանալ նորագույն տեխնոլոգիաների և ծրագրային փաթեթների կիրառման միջոցով: Սարքավորումը կօգտագործվի տարածքների մոնիթորինգի, քարտեզագրման, հնագիտական պեղումների հանութագրման, շինարարության հետազննման և այլ ոլորտներում: